Slika na kojoj se prikazuje tekst, Font, simbol, logotip

Opis je automatski generiran

**POZIV ZA DODJELU FINANCIJSKIH SREDSTAVA ZA PROJEKTE UBLAŽAVANJA I PRILAGODBE KLIMATSKIM PROMJENAMA U BOSNI I HERCEGOVINI**

**OBRAZAC 4.**

**SPORAZUM O PARTNERSTVU**

*Vodeći partner i Partner mogu modificirati predloženi Obrazac*

*no zadržavajući smisao odredbi navedenih u ovom Obrascu*

(NAZIV);

(ADRESA), kojega zastupa (IME I PREZIME) (u nastavku: Korisnik/Prijavitelj)

JIB Prijavitelja/Vodećeg partnera:

i

(NAZIV);

(ADRESA), kojega zastupa (IME I PREZIME) (u nastavku: Partner)

JIB partnera:

sklapaju

**SPORAZUM O PARTNERSTVU U PROVEDBI PROJEKTA**

(NAZIV PROJEKTA)

u okviru

Poziv za dodjelu financijskih sredstava za projekte ublažavanja i prilagodbe klimatskim promjenama u Bosni i Hercegovini

Članak 1.

Uvodne odredbe

* 1. Stranke Sporazuma uvodno utvrđuju da su se prijavom projektnog prijedloga kandidirali za provedbu projekta (NAZIV PROJEKTA) (u nastavku: projekt), koji se provodi u okviru Poziva na dostavu projektnih prijedloga pod nazivom Poziv za dodjelu financijskih sredstava za projekte ublažavanja i prilagodbe klimatskim promjenama u Bosni i Hercegovini(u nastavku: Poziv);
  2. Stranke Sporazuma su se pri prijavi projektnog prijedloga dogovorile da će u slučaju odobrenja dodjele sredstava Prijavitelj (NAZIV) nastupati kao Vodeći partner u ime cijelog partnerstva i u ime partnerstva preuzeti odgovornosti prema nadležnim tijelima Poziva;
  3. Stranke Sporazuma su prilikom sklapanja ovog Sporazuma razumjele da će u slučaju odobrenja dodjele sredstava, Projekt provoditi u skladu s odredbama Ugovora o dodjeli bespovratnih sredstava između nadležnih tijela i Vodećeg partnera, dok će odredbe ovog Sporazuma biti primjenjive isključivo ukoliko nisu u suprotnosti s odredbama Ugovora o dodjeli bespovratnih sredstva.

Članak 2.

Predmet Sporazuma

1. Predmet ovog Sporazuma je provedba projekta (XY) u okviru Poziva.
2. U sklopu Projekta, Vodeći partner se obvezuje na provedbu sljedećih aktivnosti:

* XX
* YY
* ….

1. U sklopu Projekta, Partner se obvezuje na provedbu sljedećih aktivnosti:

* XX
* YY
* ….

Članak 3.

Trajanje sporazuma

1. Postojeći Sporazum valjan je od dana potpisa svih stranaka te stupa na snagu najkasnije danom stupanja na snagu Ugovora o dodjeli bespovratnih sredstava.
2. Sporazum će važiti sve dok se Vodeći partner u potpunosti ne oslobodi svojih obveza prema nadležnim tijelima.

Članak 4.

Obveze Vodećeg partnera

1. Vodeći partner je odgovoran za cjelokupnu koordinaciju, upravljanje i provedbu projekta. Vodeći partner preuzima odgovornosti za cjelokupni projekt kako je utvrđeno u Ugovoru o dodjeli bespovratnih sredstava
2. Vodeći partner se obvezuje da će:
3. Nastupati u ime partnerstva i provoditi aktivnosti projekta u skladu sa sklopljenim Ugovorom o dodjeli bespovratnih sredstava, važećim propisima te prema odobrenom opisu i proračunu projekta u skladu s načelima učinkovitosti i ekonomičnosti, te da će na takvu izvedbu obvezati Partnere i vanjske izvođače;
4. Osigurati financijska sredstva u iznosu od XX za financiranje troškova kako je navedeno u projektnoj prijavi;
5. Alocirati ljudske, financijske i materijalne resurse kako je navedeno u projektnoj prijavi;
6. Obavještavati projektnog partnera o napredovanju cjelokupnog Projekta, posebno u odnosu na njegove ciljeve kako su postavljeni Ugovorom o dodjeli bespovratnih sredstava;
7. Na razini projekta osigurati provedbu odgovarajućih postupaka odabira vanjskih izvođača u skladu s važećim propisima iz područja javne nabave;
8. Dodijeljena sredstva koristiti isključivo za provedbu projekta u skladu s Ugovorom o dodjeli bespovratnih sredstava;
9. Voditi zaseban računovodstveni sustav ili odgovarajuću knjigovodstvenu evidenciju za provedbu projekta i na to obvezati Partnera;
10. Čuvati sve dokaze o izvršenim plaćanjima i drugu dokumentaciju o projektu najmanje 5 godina nakon završetka projekta;
11. Pripremati i podnositi redovita financijska i narativna izvješća u zahtijevanom obliku i rokovima podnošenja te na zahtjev pripremati i dodatna izvješća;
12. Sprječavati, otkrivati, evidentirati i otklanjati nepravilnosti na razini projekta;
13. Osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
14. Osigurati mogućnost nadzora korištenja sredstava od strane nadležnih tijela, revizora i ostalih nadzornih tijela na razini Europske unije i Republike Hrvatske i postupati sukladno njihovim preporukama.

Članak 5.

Obveze partnera

1. Partner je odgovoran za izvršavanje pojedinih projektnih aktivnosti i za postizanje neposrednih rezultata na način i u opsegu kako je to naznačeno u Ugovoru o dodjeli bespovratnih sredstava.
2. Partner Sporazuma obvezuju se da će:
3. Provoditi aktivnosti projekta u skladu sa sklopljenim Ugovorom o dodjeli bespovratnih sredstava, važećim propisima te prema odobrenom opisu i proračunu projekta u skladu s načelima učinkovitosti i ekonomičnosti, te da će na takvu izvedbu obvezati i vanjske izvođače;
4. Osigurati financijska sredstva u iznosu od XX za financiranje troškova kako je navedeno u projektnoj prijavi;
5. Alocirati ljudske, financijske i materijalne resurse kako je navedeno u projektnoj prijavi;
6. *(ako je primjenjivo)* u dijelu aktivnosti Partnera iz članka 2. ovog Sporazuma, osigurati provedbu odgovarajućih postupaka odabira vanjskih izvođača u skladu s važećim propisima javne nabave;
7. Dodijeljena sredstva koristiti isključivo za provedbu projekta u skladu s Ugovorom o dodjeli bespovratnih sredstava;
8. Voditi zaseban računovodstveni sustav ili odgovarajuću knjigovodstvenu evidenciju za provedbu projekta;
9. Čuvati sve dokaze o izvršenim plaćanjima i drugu dokumentaciju o projektu najmanje 5 godina od završetka projekta;
10. Vodećem partneru pružiti podatke i dokumentaciju potrebnu za pripremu i podnošenje redovitih financijskih i narativnih izvješća u zahtijevanom obliku i rokovima podnošenja te na zahtjev pripremati podatke za izradu dodatnih izvješća;
11. Sprječavati, otkrivati, evidentirati i otklanjati nepravilnosti u provedbi projekta;
12. Osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
13. Osigurati mogućnost nadzora korištenja sredstava od strane nadležnih tijela, revizora i ostalih nadzornih tijela na razini Europske unije i Republike Hrvatske i postupati sukladno njihovim preporukama.

Članak 6.

Financijsko upravljanje

1. Bespovratna sredstva definirana Ugovorom o dodjeli bespovratnih sredstava isplaćuju se na bankovni račun Vodećeg partnera i Partnera u skladu s odobrenim proračunom i financijskim planom projekta te u skladu s odredbama Ugovora o dodjeli bespovratnih sredstava.
2. Financijsko upravljanje projektom provodi se u skladu s Ugovorom o dodjeli bespovratnih sredstava.

Članak 7.

Informiranje javnosti i vidljivost

1. Vodeći partner i Partneri dužni su provoditi mjere vidljivosti i informiranja javnosti u skladu s Ugovorom o dodjeli bespovratnih sredstava, a u cilju promidžbe projekta prema ciljnim skupinama, općoj javnosti i medijima te izvještavati o provedenim mjerama.

Članak 8.

Zaštita podataka

1. Vodeći partner i Partneri obvezuju se na zaštitu osobnih podataka u skladu u odredbama Ugovora o dodjeli bespovratnih sredstava.
2. *(ako je primjenjivo)* Sljedeće vrste informacija/dokumenti smatraju se povjerljivima u okviru ovog partnerstva: XX

Članak 9.

Korištenje materijalnog i intelektualnog vlasništva

1. Vlasništvo nad materijalnim i nematerijalnim dobrima unutar Projekta definira se u skladu s Ugovorom o dodjeli bespovratnih sredstava.

Članak 10.

Prihvaćanje obveza

1. Potpisom Sporazuma stranke Sporazuma potvrđuju da su upoznate s obvezama koje za Projekt proizlaze iz Ugovora o dodjeli bespovratnih sredstava i da navedene obveze prihvaćaju.

Članak 11.

Neispunjavanje ugovornih obveza

1. Smatra se da Partner ne ispunjava svoje obveze ako ne izvršava zadaće definirane prijavljenim projektnim prijedlogom, odnosno Sporazumom o partnerstvu, ako se u dva navrata u roku ne odazove na poziv Vodeći partner za slanjem određene dokumentacije, a najduže u roku od 30 dana ne pošalje traženu dokumentaciju.
2. U slučaju neispunjavanja ugovornih obveza Vodeći partner je o tome dužan obavijestiti ostale partnere. Vodeći partner u dogovoru s partnerima provodi odgovarajuće mjere za otklanjanje uzroka za neispunjavanje ugovornih obveza.

Članak 12.

Odustajanje od provedbe projekta

1. Ako Partner prijevremeno odstupi od provedbe projektnog prijedloga definiranog ovim Sporazumom, gubi pravo daljnjeg financiranja aktivnosti, osim onih prihvatljivih troškova koji su vezani za već provedene aktivnosti projekta.

Članak 13.

Izmjene Sporazuma

1. Ako Partner ustanovi da neće moći ispuniti ugovorne obveze i da će doći do financijske, sadržajne ili vremenske izmjene projekta, mora najkasnije u roku od 10 dana od nastanka razloga za izmjenu poslati Vodeće partneru pisano obrazloženje.

Članak 14.

Rješavanje sporova

1. Stranke Sporazuma se obvezuju da će eventualne sporove i nesporazume koji bi nastali u svezi provedbe projekta i ovog Sporazuma rješavati sporazumno.
2. Ako sporazum nije moguć nadležan je sud XY.

Članak 18.

Završne odredbe

1. Sporazum stupa na snagu s danom potpisa zadnjeg potpisnika i vrijedi najkasnije do zatvaranja projekta (5 godina nakon završetka projekta)
2. Sporazum je sastavljen u X istovjetnih primjeraka od kojih svakom od Partnera pripada po jedan primjerak.
3. U slučaju razlika između Ugovora o dodjeli bespovratnih sredstava i ovog Sporazuma o partnerstvu u provedbi projekta prevladava Ugovor o dodjeli bespovratnih sredstava.

**Za Vodećeg partnera:**

Ime i prezime:

Funkcija:

Potpis:

Mjesto i datum:

**Za Partnera:**

Ime i prezime:

Funkcija:

Potpis:

Mjesto i datum: